જ્યારે વી. એલ. સોલંકીએ પોતાની જુબાની દરમિયાન તુલસી પ્રજાપતિ એન્કાઉન્ટરનો ઉલ્લેખ કર્યો ત્યારે કોર્ટે પ્રજાપતિના મામલે કોઈ નિવેદન નહીં કરવા સોલંકીને જણાવ્યું હતું. આમ મુંબઇ કોર્ટ, સીબીઆઈ અને સોલંકી વચ્ચે મેચ ફિક્સ થયું હોવાનું ત્યાં હાજર લોકોમાં ચર્ચાઈ રહ્યું હતું. જોકે કોર્ટ કાર્યવાહી દરમિયાન સીબીઆઇના અધિકારીઓએ તેમને જમવાનું આમંત્રણ આપ્યું ત્યારે સોલંકીએ હું સીબીઆઈ નફરત કરું છું તેવું નિવેદન કરી કોર્ટમાં હાજર લોકોને તેઓ સીબીઆઈથી અલગ છે તેઓ દર્શાવવાનો પ્રયાસ કર્યો હતો. જો કે આખા પ્રકરણમાં ગરજેલા વાદળ વરસે નહીં તેવો ઘાટ સર્જાયો હતો. સુત્રોની જાણકારી અનુસાર મુંબઈ કોટમાં જુબાની આપવા જતાં પહેલાં સોલંકી આ કેસના આરોપી એવા કેટલાક સીનિયર પોલીસ અધિકારીઓના સંપર્કમાં હતા. આમ આ કેસમાં મહત્વના સાક્ષી ઇન્સ્પેક્ટર વી એલ સોલંકી પણ પોતાના નિવેદન ઉપર કાયમ રહ્યા નહીં આ અગાઉ 55 કરતા વધુ સાક્ષીઓ આ કેસમાં કોર્ટમાં ફરી ગયા છે.